Jyrki Kataineni valitsus

Jyrki Kataineni valitsus oli Soome 72. valitsus. Valitsus oli ametis 22. juunist 2011 kuni 24. juunini 2014. 

Valitsus moodustati pärast 2011. aasta Eduskunna valimisi, mis toimusid 17. aprillil 2011.

Valimistel said ainsana hääli juurde Timo Soini juhitud Põlissoomlased, kes 5 koha asemel said 39. Kõige rohkem kaotas hääli peaministri Mari Kiviniemi juhitud Soome Keskerakond, kes 51 koha asemel sai 35. Põlissoomlased ja Keskerakond jäeti valitsusest välja ning ülejäänud 6 Eduskunda pääsenud erakonda moodustasid koalitsioonivalitsuse.

Valitsusprogramm kinnitati 17. juunil. Samal päeval otsustati, missugune erakond missugused ministrikohad saab. 17.–20. juunil kinnitasid erakonnad oma ministrikandidaadid. 22. juunil kinnitas Eduskund valitsuse ametisse.

Valitsuses oli 19 ministrit. Kuue partei koalitsioonivalitsusse kuuluvad Koonderakonna (6 ministrit), Sotsiaaldemokraatliku Partei (6), Rohelise Liidu (2), Vasakliidu (2), Rootsi Rahvapartei (2) ja Kristlike Demokraatide (1) esindajad.

Vasakliidu esindajad lahkusid valitsusest 4. aprillil 2014. 

Valitsusprogrammi järgi suurenes riigi aktiva aastas 2,5 miljardit eurot. Osalt tuli see kulude vähendamisest. Kohalikele omavalitsustele makstavat summat vähendati 600 miljonit eurot, sõjalisi kulutusi 200 miljonit eurot, tööstuse subsiidiume 100 miljonit eurot ning ravimite ja ravikindlustuse kompensatsiooni 100 miljonit eurot. Arenguabi külmutati kaheks järgmiseks aastaks. Osalt suurenes aktiva maksude tõstmise tõttu. Kapitalitulumaks suurenes 30%-ni ja oli 50 000 € ületava summa pealt 32%. Bensiini aktsiis suurenes 10%. Suurenesid maksud auto omamisele, alkoholile, tubakale, maiustustele ja karastusjookidele. Kinnisvara hüpoteegimaksete intressi maksuvabastus vähenes parlamendi ametiaja lõpuks 100%-lt 75%-le. Majapidamisteenustele, näiteks koristajatele kuluva summa maksuvabastus vähenes aastas 2000 euroni. Ajalehtede ja ajakirjade tellimine oli enne käibemaksuvaba, aga nüüd kehtestati sellele 9% suurune käibemaks.

Aprillis 2014 teatas Jyrki Katainen, et loobub ametist. Juunis valiti Koonderakonna uueks esimeheks Alexander Stubb, kes moodustas seejärel uue valitsuse, mis astus ametisse 24. juunil 2014.

Ministrid
 Amet  Nimi  Ametiaeg  Erakond Peaminister  Jyrki Katainen  22.06.2011–24.06.2014  Koonderakond Rahandusminister  Jutta UrpilainenAntti Rinne  22.06.2011–06.06.201406.06.2014–24.06.2014  Sotsiaaldemokraatlik Partei Välisminister  Erkki Tuomioja  22.06.2011–24.06.2014  Sotsiaaldemokraatlik ParteiVäliskaubandus- ja Euroopa asjade minister  Alexander Stubb  22.06.2011–24.06.2014  Koonderakond Arengukoostöö minister  Heidi HautalaPekka Haavisto  22.06.2011–17.10.201317.10.2013–24.06.2014  Roheline Liit Justiitsminister  Anna-Maja Henriksson  22.06.2011–24.06.2014  Rootsi Rahvapartei Siseminister  Päivi Räsänen  22.06.2011–24.06.2014  Kristlikud Demokraadid Kaitseminister  Stefan WallinCarl Haglund  22.06.2011–05.07.201205.07.2012–24.06.2014  Rootsi Rahvapartei Regionaalminister  Henna Virkkunen  22.06.2011–24.06.2014  Koonderakond Haridusminister  Jukka GustafssonKrista Kiuru  22.06.2011–24.05.201324.05.2013–24.06.2014  Sotsiaaldemokraatlik Partei Kultuuri- ja spordiminister  Paavo Arhinmäki   22.06.2011–04.04.2014  Vasakliit Põllu- ja metsamajandusminister  Jari Koskinen  22.06.2011–24.06.2014  Koonderakond Transpordiminister  Merja KyllönenHenna Virkkunen  22.06.2011–04.04.201404.04.2014–24.06.2014  VasakliitKoonderakond Kommunikatsiooni- ja eluasememinister  Krista KiuruPia Viitanen  22.06.2011–24.05.201324.05.2013–24.06.2014  Sotsiaaldemokraatlik Partei Majandusminister  Jyri HäkämiesJan Vapaavuori  22.06.2011–16.11.201216.11.2012–24.06.2014  Koonderakond Tööminister  Lauri Ihalainen  22.06.2011–04.04.2014 Sotsiaaldemokraatlik Partei Sotsiaal- ja tervishoiuminister  Paula Risikko  22.06.2011–04.04.2014 Koonderakond Sotsiaalteenuste minister  Maria Guzenina-RichardsonSusanna Huovinen  22.06.2011–24.05.201324.05.2013–24.06.2014 Sotsiaaldemokraatlik Partei Keskkonnaminister  Ville Niinistö  22.06.2011–04.04.2014  Roheline Liit

 Välislingid 
Valitsusprogramm (soome keeles, PDF)

Kategooria:Soome valitsused